– Зімовыя святкі пачыналіся ад поснай куцці і працягваліся амаль да 19 студзеня, – расказвае карэспандэнту загадчык аддзела метадычнай і культурна-масавай работы ДУ “Лідскі раённы цэнтр культуры і народнай творчасці” Наталля Канцавенка. – На працягу двух калядных тыдняў нашы продкі весяліліся, арганізоўваючы сапраўдныя тэатральныя відовішчы. Калядоўшчыкі з песнямі і віншаваннямі абыходзілі ўсе двары ў вёсцы, бо лічылася, што тую гаспадарку, якую па нейкай прычыне яны абмінуць, у надышоўшым годзе напаткае бяда. Моладзь танчыла, спявала пад гармонік. Было надта весела.